CNAS d tasuddut tanagdudt n usefrek ulmis yewwin udem anezrif akked timanit n tedrimt, akken daɣ i tettwassen « d tanazut » deg wassaɣen-is akked yikriden.
Amagrad 49 n (usaḍuf u°88-01 n 12 yennayer 1988).
Akken ad tessiweḍ ɣer yiswan-is, CNAS tesɛa :
Asenkid anmetti
Imesfaydiyen
* s yisem n tuget n yimeẓla, am :
* s yisem n yimeẓla s tedrimt kan :
– PN aṭṭan ;
– PN tarbayt ;
– Taggayin di ddemma n wid ur nxeddem ;
– Inelmaden ;
– Imjuhad d yiseflan n ṭrad n uslelli aɣelnaw ;
– Imeɛduren ;
– Imesfaydiyen n yipunsyunen ɛla ḥsab n umagrad 8 n usaḍuf 94/91 n 10.04.94 ;
– Iḥemmalen yesɛan tesriḥ di tmersiwin ;
– Iɛessasen n yineɣsaren war lexlaṣ yesɛan tesriḥ ;
– Imesfaydiyen s lexlaṣ i uxeddim i lfayda n lɛamma ;
– Asenkid awizi.
Imawlan n yizerfan n yimsenked anmetti sfaydayen-d s yimeẓla-agi :
III. Asenkid n terbayt
Imeẓla s tedrimt : (amagrad 8 – asaḍuf 83/11)
Tabadut :
Imeẓla s tedrimt yella deg-sen umeṣruf n :
Imeẓla s tedrimt ur sɛina ara tilist deg wakud skud imsenked yesɛa izerfan-is inmetiyen.
Tifadiwin n tullya n yizerfan : (amagrad 52- asaḍuf 83/11)
I yimeẓla s tedrimt n usenkid n waṭṭan :
Tafada n tanzagt n umahil :
Imsenked ilaq ad yili yexdem xerṣum :
Tafada tamatut :
Imsenked ilaq ad yili d imsenked anmetti ɣer uzemz n beddu n usejji ;
Ma yella-d uḥbas ɣef uxeddim, azref n imeẓla s tedrimt ad yeqqim :
Azal n 3 n wagguren, ma yella imsenked yexdem xerṣum 30 n wussan neɣ 200 n tsaɛtin deg useggas nni uqbel aḥbas-ines ɣef uxeddim ;
Azal n 6 n wagguren, ma yella imsenked yexdem xerṣum 60 n wussan neɣ 400 n tsaɛtin deg useggas nni uqbel aḥbas-ines ɣef uxeddim ;
Azal n 12 n wagguren, ma yella imsenked yexdem xerṣum 120 n wussan neɣ 800 n tsaɛtin deg useggas nni uqbel aḥbas-ines ɣef uxeddim.
Azal n uɣram : (amagrad 59 – asaḍuf 83/11 akked amagrad 5 – asaḍuf 84/87)
S umata, ssuma n tujjya akked isafraen n tujjya yettxelliṣ-iten imsenked, yetteɣram-iten ufniq s wazal n 80% n ssuma tunṣibt n uɣram.
Azal-agi d yiwen-is i tujjya di lḥemmamat akken yebɣu yili.
D acu kan azal-agi yezmer ad yaweḍ ɣer 100% di tegnatin-agi :
Ticki idrimen yettuṣerfen kecmen di lejrida tunṣibt s wazal n K50 neɣ ugar.
« Mi ara yili umesfaydi, s ccwer n usenqed ujjyan, yettiki di 16 n waṭṭanen imezgan (amagrad 21 n usaḍuf 84/27 n 11 furar 1984) neɣ di 10 n waṭṭanen d-yeddan deg umagrad 5 n usaḍuf-agi ;
Mi ara yilin yedrimen ttuṣerfen di tikci n yidammen neɣ n yisufard-icudden ɣer wannect-a ;
I usersi n llufanat d-ilulen uqbel lawan di tezdelt (couveuse) ;
I usekcem ɣer sbiṭar ugar n 30 n wussan ;
Seg wass amezwaru n waggur wis 4 n uḥbas ɣef uxeddim mi ara tili tujjya teḥdaǧ aḥbas ɣef uxeddim ugar n 3 n wagguren ;
Mi ara yili ayen yettuṣerfen yeɛna :
Aɣram yettili-d ɛla ḥsab n tferḍa (ordonnace) deg aydeg ara naf :
Imeẓla s tedrimt taḥerfit (en espèces) :
a.2.1. Tabadut : Imeẓla s tedrimt taḥerfit d aɣram n tjernaṭ n imsenked anmetti mi ara yili yeḥbes ɣef uxeddim ɣef ssebba n waṭṭan.
Tifadiwin n tullya n yizerfan :
Tafada n tanzagt n uxeddim : iwakken ad yili uzref i lexlaṣ n tjernaḍin n usenkid n waṭṭan, imsenked ilaq ad yili yexdem yakan :
I 6 n wagguren imezwura n uḥbas ɣef uxeddim : (amagrad 52 – asaḍuf 82/11)
Xerṣum 15 n wussan neɣ 100 n tsaɛtin di 3 n wagguren seld azemz n uḥbas ɣef uxeddim ;
Xerṣum 60 n wussan neɣ 400 n tsaɛtin di 12 n wagguren seld azemz n uḥbas ɣef uxeddim ;
Mi ara d-yili uḥbas ɣef ux’eddim ugar n 6 n wagguren : (amagrad 56 – asaḍuf 83/11)
Xerṣum 60 n wussan neɣ 400 n tsaɛtin di 1 n wagguren seld azemz n uḥbas ɣef uxeddim ;
Xerṣum 180 n wussan neɣ 1200 n tsaɛtin di 3 n yiseggasen seld azemz n uḥbas ɣef uxeddim ;
Azal n yimeẓla : (amagrad 14 – asaḍuf 83/11 neɣ 84/27)
Imeẓla s tedrimt taḥerfit ttwafkan i yimsenked am akken d tijernaḍin seg wass amezwaru n wartazmert i uxeddim :
Azal n 50% n tjernaṭ n yiwen wass seld tukksa n tebzert n tɣellist tanmettit d leɣrama seg wass amezwaru ɣer 15 n wussan n uḥbas ɣef uxeddim ;
Azal n 100% n tjernaṭ n yiwen wass seld tukksa n tebzert n tɣellist tanmettit d leɣrama seg wass wis 15 n uḥbas ɣef uxeddim ;
Azal n 100% n tjernaṭ n yiwen wass seld tukksa n tebzert n tɣellist tanmettit d leɣrama seg wass amezwaru n uḥbas ɣef uxeddim ;
Tisawḍiwin (délais) n tseɣerut n uḥbas ɣef uxeddim (asaḍuf n 13.02.1984 akked lqanun n tɣellist tanmettit uṭṭun II.10.1991)
Yal aḥbas ɣef uxeddim ilaq bab-is ad d-iberreḥ yis deg sin n wussan seld aḥbas ɣef uxeddim.
Ma yella uberreḥ yella-d s ttawil n lbusṭa, azemz n lbusṭa ad yili d inigi.
Taseɣrut-agi tezmer ad tennejbad alamma n 7 n wussan ma yella ittafttaren ttwasersen sɣur imceyyeɛ n yixeddamen ɣer ufniq.
Timariwin n umuḍin d-yesfaydin s uḥbas ɣef uxeddim :
Amuḍin d-yesfaydin s uḥbas ɣef uxeddim :
Ma yella imsenked ur iquder ara timariwin-agi, ur ittuxellaṣ ara di tallit n uḥbas ɣef uxeddim.
Asenqed n yimsenkiden : (amagrad 64 – asaḍuf 83/11)
Yezmer ufniq ad yeɣtes ad iwelleh imsenkiden ɣer :
Ukayaḍ ujjyan
Usenqed ujjyan
Ma yella imsenked yugi ad d-yerr i wayen d-yessuter seg-s ufniq, ad isruḥ izerfan-is ɣer imeẓla.
Iswi n usenked n terbayt d aḥareb ɣef tmeṭṭut yellan s tadist, ɣef tyemmat akked llufan. Ad naf deg-s :
Imeẓla s tedrimt : i umeṣruf n tadist, n terbayt d wayen d-itebɛen ;
Imeẓla s tedrimt teḥerfit : aɣram n tjernaṭ di tallit nni n uḥbas ɣef uxeddim ɣef ssebba n terbayt.
Xerṣum 15 n wussan neɣ 100 n tsaɛtin uqbel azemz n twalit tujjyant tamezwarut n tadist ;
Xerṣum 60 n wussan neɣ 400 n tsaɛtin uqbel azemz n twalit tujjyant tamezwarut n tadist ;
Nnig n wayen akka d-yettwabedren s ufella, amsenkid ur ilaq ara ad yeḥbes ɣef uxeddim ɣef ssebba nniḍen yexḍan tarbayt di tallit d-yezgan gar wazemz n twalit tujjyant tamezwarut n tadist akked terbayt.
Tifadiwin tujjyanin :
Tarbayt ilaq ad tili ɣef ufus n umejjay neɣ n lqibla neɣ afremli yesɛan azref ad yexdem ccɣel-nni, ḥala ma terra tmara.
Ilaq afniq ad yeɛlem s tadist xerṣum 6 n wagguren uqbel tarbayt.
Tameṭṭut yellan s tadist ilaq ad texdem ikayaden ujjyanen uqbel tarbayt akked mbeɛd tarbayt :
Lexlaṣ n yimeẓla : (amagrad 35 – asaḍuf 84/27 – amagrad 25 – asaḍuf 83/11)
Mi nnekmalent tfadiwin n tullya n yizerfan, imeẓla n usenked n terbayt ilaq ad ttuxellṣen seld taggara n waggur wis 6 n tadist ɣas akken llufan ur yeddir ara.
Imeẓla s tedrimt :
Yella deg-s aɣram s wazal n 100% n ssumat tiluganin n tujjya, n ssuma n terbayt akked unekcum ɣer sbiṭar.
Tigegwiyin (sanctions) : (amagrad 38 asaḍuf 84/27)
Ma yella aselkin ujjyan n tadist ur yettusers ara ɣer tnegga uqbel taggara n waggur wis tlata, u ma yella tameṭṭut nni s tadist ur tesɛedda ara ikayaden nni ujjyanen yella deg usaḍuf, imeẓla s tedrimt ad neɣsen s wazal n 20% ḥala ma tella ssebba i wannecten.
Imeẓla s tedrimt taḥerfit :
Lexlaṣ n tjernaḍin :
Tameṭṭut ixeddmen tesɛa azref ɣer uɣram n tjernaṭ ines, ma yella ilaq ad teḥbes ɣef uxeddim s sebba n tadit, s wazal n 100% n tjernaṭ ines yettikin di tebzert.
Tanzagt n lexlaṣ :
Leɣrama n tjernaḍin yettili-d ɣef tallit deg aydeg d-yella uḥbas ɣef uxeddim de gazal n 14 n ledwar yemseḍfaren.
Tallit-agi yezmer ad tebdu si 6 n ledwar uqbel azemz n terbayt yettuɛeggnen.
Ma yella tella-d terbayt uqbel azemz n terbayt yettuɛeggnen, tallit n 14 ledwar ad qiment kemmlent.
Ma yella uḥbas ɣef uxeddim yella-d uqbel 6 n ledwar, tallit n usteɛfu tettikki deg tfadiwin ma yella tebda deg azemz seg wass amezwaru n ddurt tis 6 uqbel talalit, tanzagt n yimuras n terbayt ad tesɛu 14 ledwar seg wass amezwaru n uḥbas ɣef uxeddim.
Tallitin n uḥbas ɣef uxeddim d-iḍefren imuras n terbayt ttuɣerment s wazal n 100% seg wass amezwaru n uḥbas ɣef uxeddim s ccwer n umejjay.
Asenlid n timeɛdert
Tadabut : (amagrad 40 – asaḍuf 84/27)
Yettwaḥsab d ameɛdur, imsenked anmetti yesɛan timeɛdert is-isneɣsen xerṣum azger si tezmert-is deg uxeddim neɣ deg usekcem usurdi, meḥsub it-yeǧǧan ur yezmir ara, deg uxeddim, ad d-yawi tajernaṭ yugaren azger n tjernaṭ n uxeddam am netta, deg azemz n beddu n usejji neɣ deg azemz n tifin n timeɛdert ines sɣur amejjay.
Tifadiwin n tullya n yizerfan :
Tanzagt n uxeddim yettwaḥettmen : (amagrad 56 – asaḍuf 83/11)
Iwakkan ad yesɛu azref ɣer upansyun n timeɛdert, imsenked ilaq ad yili yexdem yakan :
Xerṣum azal n 60 wussan neɣ 400 n tsaɛtin deg 12 n wagguren uqbel aḥbas ɣef uxeddim neɣ aberreḥ n umejjay s timeɛdert ines ;
Xerṣum azal n 80 wussan neɣ 1200 n tsaɛtin deg 3 n yiseggasen uqbel aḥbas ɣef uxeddim neɣ aberreḥ n umejjay s timeɛdert ines ;
Tafada tamatut : (amagrad 20 – asaḍuf 84/27)
Nnig n tfada n tenzagt n uxeddim, imsenked ilaq ad d-yawi ttbut belli yella d axeddam asmi d-yettuberreḥ s timeɛdert-ines neɣ asmi is teḍra txazabit t-yerran d ameɛdur.
Tafada n leɛmer : (amagrad 34 – asaḍuf 83/11)
Asuter n upansyun n timeɛdert ur yettwaqbal ara ma yella imsenked ur yewwiḍ ara leɛmer ara s-iserḥen ad yeffeɣ ɣer testaɣt, meḥsub 60 iseggasen.
Tafada-agi n leɛmer ur teɛni ara imsenked ur newwiḍ ara leɛmer iwakken ad yessuter tastaɣt-ines.
Ma yella yettunefk yakan upunsyun n timeɛdert i yimsenked uqbel taqtaɣt, apansyun agi ad yuɣal n testaɣt asmi ara yaweḍ leɛmer ilaqen i tneggarut-agi.
Aḥsab n liḥala n timeɛdert :
Liḥala n timeɛdert n imsenked tettwaḥsab :
Ar taggara n 3 iseggasen deg aydeg imsenked yesfaydi-d s yimeẓla ɣef sebba n lehlak imezgi ;
Ar taggara n 300 n yimeẓla yettunefken deg tallit ur nɛeddi ara 2 iseggasen ɣef sebba n lehlakat nniḍen.
Taggayin n timeɛdert : (amagrad 36 – asaḍuf 83/11)
D amejjay d-iberḥen s timeɛdert ara d-yemlen anta taggayt ɣer yettiki imsenked yesɛan tazmert i uxeddim tugar 50% :
G.M. : aɛiwen di tudert n yal ass lmeɛna-s tanekkra, iḍes, llbus, aḥerrek, lmaka, tuffɣa.
Azal n upansyun : (amagrad 37 ɣer 39 – asaḍuf 83/11)
Ɛla ḥsab n 3 n taggayin n timeɛdert, azal n upansyum ad yili :
60% n tjernaṭ talemmast n useggas i yimeɛdar n taggayt 1 ;
80% n tjernaṭ talemmast n useggas i yimeɛdar n taggayt 2 ;
80% n tjernaṭ talemmast n useggas i yimeɛdar n taggayt 3, rnu-yas timerna imi yeḥwaǧ wis tlata ara t-iɛiwnen. Timerna-agi azal-is 40% n upansyun, ur tezmir ad tili ddaw n 120 000 dinar i useggas (asaḍuf U° 92/273 n 06.07.1994).
Azal adday n upansyun : (asaḍuf 92/273 n 06.07.1994)
Azal n upansyun n timeɛdert i useggas ur ilaq ara ad yili ddaw 75% n tjernaṭ taɣelnawt taddayt yettuḍemnen, yeɛni :
Aɛiwed n tmuɣli deg upansyun : (amagrad 44 – asaḍuf 83/11
Apansyun n timeɛdert ur yettwaḥsab ara i lebda. Yettbeddil ɛla ḥsab n ubeddel n liḥala n timeɛdert n imsenked swayes ara d-iberreḥ umejjay.
Aḥbas n upansyun : (amagrad 44 – asaḍuf 83/11)
Apansyun n timeɛdert ad yettwaḥbes ma yella amaɛdur ur yettruḥu ara ad iẓer amejjay yal mi ara s-d-yettwasuter wannect-a
Tukssa n upansyun : (amagrad 45 – asaḍuf 83/11)
Tettili-d tukksa n upansyun n timeɛdert n taggayin 2 akked 3 ar taggara n waggur deg aydeg amesfaydi yuɣal s axeddim ines.
Tiririt n upansyun n testaɣt deg umkan n upansyun n timeɛdert :
Apansyun n timeɛdert yettuɣal deg umkan-is upansyun n testaɣt mi ara yaweḍ imsenked 60 iseggasen. Azal n upansyun-agi ad yili xerṣum am win n timeɛdert umi ara yettwarnu kra ɣef tmeṭṭut yellan ɣef yiri n imsenked.
Rray n ubeddel n upansyun n timeɛdert s win n testaɣt ad yettwaddem sɣur CNR ara isɛelmen CNAS s wannect-a.
Apansyun n timeɛdert n yimawlan n uzref : (amagrad 40 asaḍuf 83/11 – amagrad 30 akked 42 asaḍuf 83/12)
Imawlan n uzref n win yesɛan apansyun n timeɛdert yemmuten zemren ad sfaydin s upansyun-agi ɛlaḥsab n tfadiwin d-yeddan deg usaḍuf.
G.M. : azday n waṭas n yipunsyunen sɣur imawlan n izerfan yesɛa tilas.
Asenkid n tmettant
Tabadut :
Tamettant n yimsenked ittekkes i yimawlan n uzref yellan ɣef yiri allalen swayes ara kemmlen tudert-nsen. Ɣef ayagi, lqanun yefka-yasen ayen umi qaren ihri n tmettant ara ten-iɛiwnen ad qablen taswiɛt si leɛḍil ad ṭṭfen apansyun.
Imesfaydiyen :
Imesfaydiyen n yihri n tmettant d imawlan n uzref n imsenked yemmuten :
Tameṭṭut n imsenked neɣ argaz n timsenkedt, xas d taxeddamt i tella ;
Igerdan yellan ɣef yiri n yimsenked yemmuten :
Imawlan yellan ɣef yiri n imsenked yemmuten neɣ n tmeṭṭut-is ma yella lmedxul-nsen mecṭuḥ ;
Imawlan n uzref n umeḥbus.
Tullya n yizerfan : (amagrad 53 – asaḍuf 83/11)
Iwakken ad yizmir ad d-yesfaydi s yihri n tmettant, imsenked yessefk ad yesɛu tifadiwin-a :
– Ad yili yexdem yakan 15 n wussan neɣ 100 n tsaɛtin deg 3 wagguren uqbel tamettant-ines ;
– Ur yettaxer ara seg uxeddim deg azemz n tmettant-is.
Azal n yihri n tmettant :
Imsenkiden ixeddmen (amagrad 48 – asaḍuf 83/11)
Yettaweḍ wazal n yihri n tmettant 12 n wamuren n wazal n tjernaṭ n waggur meqqren d-yeṭṭef imsenked deg useggas uqbel tamettant-is.
Akken yebɣu yili lḥal, azal n yihri agi ur yezmir ara ad yili ddaw n 12 n wamuren n tjernaṭṭ taɣelnawt taddayt yettuḍemnen (SNMG).
Imsenkiden ur nxeddem ara : (amagrad 51 – asaḍuf 83/11)
Imawlan n yizerfan n win yesɛan apansyun n timeɛdert neɣ n testaɣt neɣ n testaɣt uqbel lawan yewwḍen xerṣum 50% n usenkid n waramras, am akken d-ttuɛeggnen s ufella, zemren ad d-sfaydin s yihri n tmettant s wazal n wayen d-yessekcam imsenked i useggas, ur yezmir ad yili ddaw n 75% n wazal n SNMG.
G.M. : Ihri n tmettant ur tḥuz ara tebzert n teqtest tanmettit neɣ leɣrama ɣef lmedxul amatu (amagrad 48 – asaḍuf 83/11).
Ihri n tmettant yettwanefk-d ɣef yiwet n tikkelt d umatu seld tamettant n yimsenked (amagrad 48 – asaḍuf 83/11).
Ma yella ṭṭuqten imawlan n uzref, ihri n tmettant ad yettwabḍu gar-asen s leɛdel (amagrad 50 – asaḍuf 83/11).
Lekwaɣeḍ ilaqen i usfaydi n yihri n tmettant :
Nnig n usuter n yihri n tmettant, imesfaydiyen ilaq ad d-sersen lekwaɣeḍ-agi :
Di yal tagnit :
– Asuter n yihri n tmettant (AS 17) ;
– Aselkin n ttbut n yimesfaydiyen ;
– Tanaga n uxeddim d tjernaṭ n yimsenked ara d-ifken ttbut d akken imsenked yella d axeddam asmi yemmut, ad d-yeddu deg-s azal n tjernaṭ d-yeṭṭef deg waggur aneggaru neɣ tanaga ara d-ibeggnen lmedxul n useggas n upansyun n timeɛdert neɣ teɣtast neɣ n teɣtast uqbel lawan ;
– Tanaga ara d-ibeggnen ma yella tamettant tella-d s tmedrit n uxeddim ;
– Takarḍa n « Ccifa » n umerḥum.
I tmeṭṭut n umerḥum neɣ i urgaz n tmerḥumt :
– Arra n tissulya neɣ n twacult.
I tarwa :
– Arra n tlalit ;
– Ttbut d akken igerdan sɛan azref ɣer lukasyun neɣ aselkin aɣurbiz neɣ aselkin ujjyan i yimuḍan iɛeddan 18 iseggasen ;
– Aselkin ujjyan i yigerdan imeɛdar neɣ imuḍan imezgiyen.
I yimawlan neɣ tiḥdayin yella ɣef yiri n umerḥum :
– Arra n tlalit ;
– Tanaga sɣur taɣiwant deg aydeg ara d-ddunt tiɣbula-nsen.
Acetki :
Yal rray d-yettwaddmen sɣur afniq ilaq ad yeɛlem yiss imsenked.
Ma yella imsenked ur yeqbil ara rray-nni, yezmer ad yecetki di tfadiwin-agi :
Acetki yeɛnan tadbelt :
Imsenked yezmer ad yaru i tesqamut n ucetki n lwilaya deg sin n wagguren ara d-iḍefren tuddma n rray-nni, s tebrat ara iruḥen s ttawil n tnezzant neɣ ara ittusersen di tmarit n tesqamut.
Ma yella rray i teddem tesqamut n lwilaya ur iqenneɛ ara imsenked, yezmer ad yessuter rray nniḍen sɣur tasqamut taɣelnawt n CNAS n Lezzayer seld sin wagguren ara d-iḍefren.
Acetki yeɛnan tujjya :
Ma yella yugi rray ujjyan, imsenked yesɛa 30 n wussan iwakken ad yaru i umejjay aɣella n tnegga iwakken ad yessuter rray wis sin.
Ma yella rray agi wis sin ur yettwaqbel ara, yezmer ad yessiweḍ tamsalt ɣer teɣdemt.
Tanzagt :
Tanzagt d tallit yesɛa imsenked neɣ imawlan n yizerfan iwakken ad ssutren imeẓla-nsen ɣer isenkiden inmettiyen.
Imeẓla-agi ur ttuxellaṣen ara ma yella ur ttwasutren ara sɣur imesfaydiyen :
Deg tenzagt n 4 iseggasen :
I yimeẓla s tedrimt n usenkid n waṭṭan, deg azemz n warra ujjyan amezwaru ;
I yimeẓla s tedrimt taḥerfit n usenkid n waṭṭan, deg azemz n uḥbas ɣef uxeddim ;
I yimeẓla n terbayt, deg azemz n terbayt ;
I yihri n tmettant, deg azemz n tmettant.
Ur tettɛedday ara tenzagt alamma yekfa wass aneggaru. Amedya, ma yella tadyant teḍra ass 10.10.2000, azref n imsenked ur yettfat ara alamma d ass n 10.10.2004.
Deg tenzagt n 5 iseggasen :
I yipansyunen n timeɛdert, deg azemz n uberreḥ s timeɛdert sɣur amejjay neɣ deg azemz n tmettant n umeɛdur.
Taznagt ur tettfat ara alamma d taggara n wass aneggaru. Amedya, ma yella tadyant teḍra ass 29.08.2000, azref n imsenked ur yettfat ara alamma d ass n 29.08.2005.
Gret tamawt d akken tanzagt tettuɛelleq ma yella imsenked neɣ imawlan n yizerfan sutren kra neɣ kra seg tnegga n lwilaya (acetki, aceyyeɛ n kra n lkaɣeḍ, atg…). Di liḥala-agi, ad d-tili tullya n tenzagt nniḍen.
Tamawt :
Tanzagt ur tettwaḥsab ara i yimuḍan n leɛqel ma yella ur sɛan ara lwali.
kab_Latn kab_Latn kab_Latn kab_Latn kab_Latn kab_Latn kab_Latn fur_Latn kab_Latn kab_Latn kab_Latn kab_Latn dan_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn eus_Latn kab_Latn kab_Latn kab_Latn kab_Latn kab_Latn kab_Latn est_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn tum_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn eus_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn swh_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn